**Všeobecne záväzné nariadenie č. 11/2021**

**obce Hencovce**

**o miestnom poplatku za komunálne odpady a drobné stavebné odpady**

Obecné zastupiteľstvo obce Hencovce na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením podľa § 83 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Hencovce týmto VZN ukladá s účinnosťou od 1. 1. 2022 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z.
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu,
4. určenie spôsobu vyrubenia a platenia poplatku,
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Sadzby poplatku**

1. Obec Hencovce stanovuje pre poplatníka podľa § 77 ods. 2 písm. a)
2. sadzbu poplatku **0,0329 EUR** pre osobu a kalendárny deň (t.j. 12,- EUR osoba/rok, z toho je 18% drobný stavebný odpad a veľkoobjemový odpad, t.j. 2,16 EUR osoba/rok).
3. **0,0164 EUR** za osobu a kalendárny deň (t.j. 6,- EUR osoba/rok pri zníženej sadzbe poplatku, z toho je 18% drobný stavebný odpad a veľkoobjemový odpad, t.j. 1,08 EUR osoba/rok pri zníženej sadzbe poplatku).
4. Obec Hencovce stanovuje pre množstvový zber:
5. sadzbu poplatku **0,02 EUR** za jeden liter zmesového komunálneho odpadu pri zbernej nádobe s objemom 110 l, 120 l, 1 100 l a frekvenciou vývozu 1x za dva týždne, a to pre právnickú osobu, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
6. sadzbu poplatku **0,02 EUR** za jeden liter zmesového komunálneho odpadu pri zbernej nádobe s objemom 110 l, 120 l, 1 100 l a frekvenciou vývozu 1x za dva týždne, a to pre podnikateľa, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

**§ 5**

**Spôsob a lehota zaplatenia poplatku**

Obec na základe § 83 ods. 1 zákona č. 582/2004 Z. z. určuje spôsob a lehotu zaplatenia poplatku nasledovne: poplatník je povinný uhradiť poplatok podľa tohto VZN v dvoch splátkach, prvú vo výške 50% z celkovej výšky poplatku do 31. marca kalendárneho roka a druhú vo výške 50% z celkovej výšky poplatku do 30. júna kalendárneho roka. Obe splátky je poplatník povinný uhradiť na účet obce Hencovce alebo do pokladnice obce Hencovce.

**§ 6**

**Vrátenie poplatku**

1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:
3. písomná žiadosť o vrátenie poplatku,
4. musí zaniknúť dôvod spoplatnenia (napr.: zrušenie trvalého, resp. prechodného pobytu, zánik práva užívania nehnuteľnosti, úmrtie a pod.).

**§ 7**

**Zníženie a odpustenie poplatku**

1. Obec na základe písomnej žiadosti zníži poplatok o 50% poplatníkovi, ktorý preukáže, že sa viac ako 90 dní nezdržiava alebo sa nezdržiaval na území obce a spĺňa podmienku pracovnoprávneho vzťahu alebo obdobného vzťahu s miestom výkonu práce v SR, študentom ubytovaným v školskom internáte.
2. Podkladmi pre zníženie poplatku sú:
3. potvrdenie od zamestnávateľa pri mieste výkonu práce mimo trvalého bydliska bez každodennej dochádzky, potvrdenie o prechodnom ubytovaní
4. potvrdenie od agentúry, ktorá sprostredkovala prácu v zahraničí
5. potvrdenie študentského domova alebo internátu o ubytovaní.

Obec odpustí poplatok poplatníkovi, ktorý preukáže, že sa viac ako 90 dní nezdržiava alebo nezdržiaval na území obce a spĺňa podmienku pracovnoprávneho vzťahu s miestom výkonu práce mimo územie SR.

Podkladmi pre odpustenie poplatku sú:

1. čestné prehlásenie o dlhodobom pobyte v zahraničí s overeným podpisom poplatníka

**§ 8**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Hencovce č. 3/2020.

**§ 9**

**Záverečné ustanovenie**

Na tomto VZN obce Hencovce č. 11/2021 sa uznieslo obecné zastupiteľstvo obce Hencovce dňa 09.12.2021 svojím uznesením č. 190 a toto VZN nadobúda účinnosť 1. januára 2022.

JUDr. Matúš Tomáš

starosta obce Hencovce